Ginerele soților care au murit în exploziile de la Crevedia s-a ales cu dosar penal după ce a intrat în curea socrilor lui, decedați, pentru a hrăni animalele.
Potrivit unei relatări făcută de fiica celor doi soți decedați în urma dezastrului de la Crevedia, ea împreună cu soțul ei au venit la casa părinților pentru a hrăni animalele din ogradă și pentru a lua diverse lucruri. Nu peste mult timp soțul acesteia a ajuns încătușat la secția de poliție, pe motivul că a folosit telefonul mobil:
"Așa se poartă autoritățile după ce am pierdut ambii părinți, noi încercând sa hrănim animalele ramase în viață și să luăm niște haine. Acest om a fost trimis de comandantul lor să ne însoțească până la poarta, iar în curte să intre doar domnul pompier.
Respect pentru pompierul care s-a oferit sa ne ajute cu hrănirea animalelor, iar celalalt om a intrat să ne spună că trebuie să ne păzească să nu furam ceva sau să fugim.
Într-un final a ajuns soțul meu la secția de politie, încătușat de comandant și încă 2 persoane, iar pe mine m-a bruscat să ies odată din curte de parcă am fi fost niște criminali, fiindcă domnul comandant a fost supărat că am folosit telefonul în condițiile în care și el avea telefonul la el (oare era închis să nu existe pericolul unei explozii?).
Așadar domnul comandant i-a făcut dosar penal și i-a dat amendă maximă soțului meu", a scris femeia pe o rețea socială.